Paul Kane

Paul Kane (født 20. juni 1965 i Edinburgh) er en skotsk tidligere profesjonell fotballspiller og nå pubeier i Leith, Edinburgh.

 Spillerkarriere 
Kane begynte sin karriere som midtbanespiller for Hibernian i 1982. I løpet av åtte år på Easter Road fikk han 247 ligakamper og scoret 33 mål. I 1991 sluttet han seg til Oldham Athletic og fortsatte med å spille 21 ligakamper for Boundary Park-klubben.

I 1992 flyttet han på seg igjen, denne gangen til Aberdeen. I løpet av fire år med The Dons spilte han 118 ligakamper, og fant nettmaskene ved elleve anledninger. Etter en låneperiode hos Barnsley sluttet Kane seg til den norske klubben Viking i 1996. Suksessen i Stavanger ble svært begrenset.

I 1997 returnerte Kane til Skottland og sluttet seg denne gangen til St. Johnstone, og der spilte han i Skotsk Premier League inntil han ble 36 år gammel.Gough inspires re-signed Kane, BBC Sport, 2. mai 2001. På fem år for The Saints spilte han 138 ligakamper og scoret seks mål. Hans siste klubb var Clyde, som han spilte for fra 2002 inntil han la skoene på hylla tolv måneder senere.Halliwell doubt for Clyde, BBC Sport.

Etter at han la opp som fotballspiller, har Kane drevet to puber i Edinburgh, og han er jevnlig å se på Hibernian-kamper på Easter Road. Først drev han puben The Tor i Restalrig Road, og etter noen år utvidet han geskjeften med å kjøpe også puben Four In Hand i Easter Road.

 Referanser 

 Eksterne lenker 

 Neil Brown's statistics site

Kategori:Skotske fotballspillere
Kategori:Fotballspillere for Hibernian FC
Kategori:Fotballspillere for Aberdeen FC
Kategori:Fotballspillere for Barnsley FC
Kategori:Fotballspillere for Clyde FC
Kategori:Fotballspillere for Oldham Athletic AFC
Kategori:Fotballspillere for St. Johnstone FC
Kategori:Fotballspillere for Viking FK
Kategori:Skotske fotballspillere i Norge
Kategori:Personer fra Edinburgh